# APSTIPRINĀTS

2018. gada 10. septembrī

## Nodibinājuma “Ekonomikas un kultūras augstskolas fonds”

valdes locekle Anna Saltikova

## Alberta koledžas

direktore Vita Stiģe – Skuškovnika

## Ekonomikas un kultūras augstskolas

rektora v.i. Oksana Lenjušenkova

## Nodibinājuma “Ekonomikas un kultūras augstskolas fonds”

**SIA „innoWate” stipendiju piešķiršanas nolikums**

**2018./2019. akadēmiskajam gadam**

### Vispārīgie noteikumi

* 1. Stipendiju piešķiršanas nolikums (turpmāk tekstā – nolikums) nosaka stipendijas piešķiršanas kārtību Alberta koledžas (turpmāk tekstā – AK) un Ekonomikas un kultūras augstskolas (turpmāk tekstā - EKA) studējošajiem.
	2. SIA „innoWate” stipendiju (turpmāk tekstā – stipendija) piešķiršanas mērķis ir finansiāli atbalstīt talantīgus, zinātkārus un centīgus AK studiju programmas „Izklaides industrijas vadība un producēšana” specializācijas „Datorspēļu izstrāde un attīstība” (turpmāk tekstā – AK DIG programma) un EKA studiju programmas “Datorspēļu dizains un grafika” (turpmāk tekstā – EKA DIG programma) studējošos.
	3. Nodibinājums “Ekonomikas un kultūras augstskolas fonds” (turpmāk tekstā – Fonds) – organizācija, kas saņem un administrē ziedojumu.
	4. Stipendijas finansēšanas avots ir mērķziedojums no SIA „innoWate”.
	5. Stipendijas konkursu AK organizē un administrē AK DIG programmas direktors.
	6. Stipendijas konkursu EKA organizē un administrē EKA DIG programmas direktors.
	7. Lēmumu par stipendiju piešķiršanu pieņem stipendiju piešķiršanas komisija (turpmāk tekstā – komisija).
	8. Stipendijas saņēmēja (turpmāk tekstā – stipendiāta) pienākums ir ievērot visas šī nolikuma prasības.

### Stipendiju fonds un stipendijas apmērs

* 1. Stipendiju fondu veido SIA „innoWate”piešķirtie līdzekļi 7’000 EUR (septiņi tūkstoši euro, 00 centi) apmērā.
	2. Par katrā studiju gadā piešķiramo stipendiju skaitu lemj komisija.
	3. Katras stipendijas apmērs ir 840,- EUR (astoņi simti četrdesmit euro, 00 centi) pilna laika studējošajiem un 660,- EUR (seši simti sešdesmit euro, 00 centi) nepilna laika studējošajiem AK DIG programmā.
	4. Katras stipendijas apmērs ir 840,- EUR (astoņi simti četrdesmit euro, 00 centi) pilna laika studējošajiem un 780,- EUR (septiņi simti astoņdesmit euro, 00 centi) nepilna laika studējošajiem EKA DIG programmā.
	5. Punktos 2.3. un 2.4. norādīts stipendijas apmērs pēc visu Latvijas likumos noteikto valsts nodevu un nodokļu nomaksas, ko veic konkursa organizētāji.
	6. Izvērtējot stipendiju pieteikumu skaitu un piešķirto stipendiju apjomu, komisija kolektīvi var lemt paaugstināt stipendijas apjomu vienam vai visiem stipendiātiem.

### Stipendijas pretendenti

* 1. Uz stipendiju var pretendēt studējošie, kuri konkursa kārtībā uzņemti un šobrīd studē AK DIG vai EKA DIG programmas otrā un vēlākos semestros pilna vai nepilna laika studijās.
1. **Pieteikšanās kārtība**
	1. Pieteikšanās stipendijai notiek divas reizes gadā: oktobrī un martā.
	2. AK DIG programmas studējošie, kuri pretendē uz stipendiju, AK DIG programmas direktoram, EKA DIG programmas studējošie, kuri pretendē uz stipendiju, EKA DIG programmas direktoram iesniedz:
		1. stipendijas pieteikuma anketu (1. pielikums);
		2. dokumentus, kas apliecina šī nolikuma 5.3.4. un 5.3.5. punktos minēto kritēriju izpildi;
		3. papildus noteiktajam pretendents var iesniegt arī citus dokumentus, kas pēc pretendenta ieskata var palīdzēt izvērtēt viņa atbilstību stipendijas saņemšanai.
	3. Lai pieteiktos stipendijai, nolikuma 4.2. punktā minētie dokumenti jāiesniedz:
		1. AK DIG programmas studējošajiem AK Studiju daļā personīgi AK DIG programmas lietvedei līdz 2018. gada 10. oktobrim (rudens semestrim) un 2019. gada 9. martam (pavasara semestrim).
		2. EKA DIG programmas studējošajiem EKA Studiju informācijas centrā personīgi EKA DIG programmas lietvedei līdz 2018. gada 10. oktobrim (rudens semestrim) un 2019. gada 9. martam (pavasara semestrim).
2. **Stipendijas piešķiršanas kritēriji**
	1. Pretendents ir tiesīgs pretendēt uz stipendiju, ja viņš atbilst šādiem kritērijiem:
		1. ievēro attiecīgi AK vai EKA iekšējās kārtības noteikumus un citus normatīvos dokumentus;
		2. nav akadēmisko parādu un vidējais sekmju vērtējums ir ne zemāks par 8 ballēm;
		3. nav darba tiesiskās attiecībās ar darba devēju, kas šobrīd vai pēdējo 3 gadu laikā ir strādājis pie datorspēļu izstrādes un izplatīšanas Latvijā vai citās valstīs.
	2. Komisija vērtē tikai tos pretendentus, kuru iesniegtie dokumenti pilnībā atbilst šajā nolikumā noteiktajām prasībām.
	3. Komisija, izvērtējot stipendijas pretendentus, piešķir PUNKTUS par katru kritēriju, sekojoši:
		1. pretendenta vidējais sekmju vērtējums – piešķirto punktu skaits ir vienāds ar vidējo sekmju vērtējumu. Pretendenta vidējo sekmju vērtējumu pieteikuma anketā apliecina DIG programmas lietvede;
		2. pretendenta sabiedriskās aktivitātes attiecīgi AK vai EKA un ārpus tās: 0 punktu – nav vai minimāla aktivitāte; 1 punkts – viduvēja aktivitāte; 2 punkti – izcila aktivitāte. AK DIG programmas pretendenta sabiedrisko aktivitāti vērtē un pieteikuma anketā norāda AK Studējošo pašpārvaldes priekšsēdētājs, EKA DIG programmas pretendenta sabiedrisko aktivitāti vērtē un pieteikuma anketā norāda EKA Studējošo pašpārvaldes priekšsēdētājs;
		3. pretendenta pētnieciskās aktivitātes attiecīgi AK vai EKA un ārpus tās: 0 punktu – nav vai minimāla aktivitāte; 1 punkts – viduvēja aktivitāte; 2 punkti – izcila aktivitāte. Pretendenta pētniecisko aktivitāti vērtē un pieteikuma anketā norāda attiecīgi AK DIG vai EKA DIG programmas direktors;
		4. pretendenta aktivitāte datorspēļu izstrādes pasākumos Latvijā un ārvalstīs: 1 punkts par dalību katrā pasākumā Latvijā, 1,5 punkti par dalību katrā pasākumā ārvalstīs, 2 punkti par iekļūšanu pasākuma godalgotajās vietās, 3 punkti par uzvaru šādos pasākumos. Pretendents pievieno pieteikuma anketai dokumentus, kas apliecina šādu aktivitāti (piem., pasākuma dalībnieku reģistrs, izdruka no pasākuma mājas lapas vai oficiālajām lapām sociālajos medijos u.c.). Par punktu piešķiršanu, izvērtējot pretendenta iesniegtos dokumentus, lemj komisija;
		5. PAPILDU PUNKTUS konkursa komisija var piešķirt pēc saviem ieskatiem un iekšējās pārliecības, pieņemot kolektīvu komisijas lēmumu, ņemot vērā šādus kritērijus:
			1. pretendents ir bārenis vai bez vecāku gādības palicis bērns;
			2. pretendents vai pretendenta ģimene ir atzīta par maznodrošinātu;
			3. pretendents ir persona ar invaliditāti;
			4. citi kritēriji.
	4. Ja vairākiem pretendentiem ir līdzvērtīgi rādītāji, stipendiju piešķir ar kolektīvu komisijas lēmumu.
	5. Nedēļas laikā pēc konkursa dokumentu iesniegšanas termiņa beigām komisija izvērtē pretendentu pieteikumus un pieņem lēmumu. Komisijas lēmums tiek atspoguļots komisijas sēdes protokolā.
	6. Fonda valde pieņem lēmumu par stipendijas izmaksu 3 (trīs) darba dienu laikā pēc komisijas protokola iesniegšanas.
	7. Pēc lēmuma pieņemšanas par stipendijas piešķiršanu attiecīgi AK DIG vai EKA DIG programmas direktors sazinās ar stipendijas pretendentiem (ar katru personiski) un sniedz informāciju par stipendijas piešķiršanu vai atteikumu.
	8. Konkursa uzvarētāju vārdi, uzvārdi tiek publicēti AK un EKA mājas lapā un sociālo mediju lapās.
	9. Ja stipendiāts nepilda šajā nolikumā un stipendiāta apliecinājumā noteiktos pienākumus. Fonds patur tiesības neizmaksāt stipendiju vai prasīt atmaksāt izmaksāto stipendijas summu.

### Stipendiju izmaksas kārtība

* 1. Stipendiju izmaksā Fonda grāmatvedība, balstoties uz Fonda valdes lēmumu.
	2. Piešķirto stipendiju ieskaita stipendiāta kontā 5 (piecu) darba dienu laikā pēc Fonda valdes lēmuma pieņemšanas.

### Stipendiju piešķiršanas komisija

* 1. Komisijas sastāvs:
		1. AK DIG programmas direktors;
		2. EKA DIG programmas direktors;
		3. viens SIA „innoWate” pārstāvis;
		4. viens biedrības „Latvijas Spēļu izstrādātāju asociācija” pārstāvis;
		5. AK Studējošo pašpārvaldes priekšsēdētājs;
		6. EKA Studējošo pašpārvaldes priekšsēdētājs.
	2. Komisijas sastāvu apstiprina Fonda valde.
	3. Komisija ir lemttiesīga, ja tās sēdē piedalās vismaz 4 komisijas locekļi. Komisija lēmumus pieņem ar klātesošo pārstāvju atklātu, vienkāršu balsu vairākumu. Ja ir vienāds balsu skaists, izšķirošā ir SIA „innoWate” pārstāvja balss.
	4. Fonds organizē komisijas sēžu norisi un protokolēšanu.
	5. Komisijas sēdes ir slēgtas.

### Citi noteikumi

* 1. AK un EKA nodrošina stipendiju pretendentu iepazīstināšanu ar šo nolikumu.
	2. Šis nolikums un visa informācija par pieteikšanos stipendijai tiek publicēta AK mājas lapā [www.alberta-koledza.lv](http://www.alberta-koledza.lv) sadaļā Aktualitātes, EKA mājas lapā www.augstskola.lv sadaļā Aktualitātes kā arī ir pieejama pie AK DIG un EKA DIG programmu direktoriem.
	3. Stipendiāta pienākumi stipendijas saņemšanas periodā ir norādīti stipendiāta ziedojumu līgumā, kuru stipendiāts paraksta pirms stipendijas saņemšanas.
	4. Šim nolikumam ir pievienoti 2 (divi) pielikumi, kas ir tā neatņemamas sastāvdaļas:

1. pielikums – stipendijas pieteikuma anketa;

2. pielikums – ziedojuma līguma ar stipendiātu paraugs.